Diari Oficial de la Generalitat Valenciana


Sumari del DOGV 3796, del 19-07-2000 (2000/5911)

RESOLUCIÓ d'11 de juliol de 2000, de la Direcció General de Personal, de la Conselleria de Cultura i Educació, per la qual es convoca procediment d'adjudicació de destinacions amb caràcter provisional, en pràctiques i interí, en els cossos de professors d'Ensenyament Secundari i professors tècnics de Formació Professional per al curs 2000/2001.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3796

Data del DOGV
:   19-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5911


Data del document
:   11-07-2000

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * formació professional
    * personal docent
    * ensenyament professional
    * concurs administratiu
    * ensenyament secundari

RESOLUCIÓ d'11 de juliol de 2000, de la Direcció General de Personal, de la Conselleria de Cultura i Educació, per la qual es convoca procediment d'adjudicació de destinacions amb caràcter provisional, en pràctiques i interí, en els cossos de professors d'Ensenyament Secundari i professors tècnics de Formació Professional per al curs 2000/2001. [2000/M5911]
  
L'experiència acumulada al llarg d'alguns anys entorn de la realització dels actes d'adjudicació de destinació provisional i l'avanç en els mitjans de transmissió d'informació, en especial els informàtics, faciliten un canvi en el tradicional mètode presencial d'assignació de llocs per a aconseguir una gestió més eficient dels recursos professionals disponibles amb vista a l'inici del curs escolar. Esta nova gestió s'establix, a més, amb l'objectiu de fer efectives totes les garanties procedimentals per als participants i assegurar la incorporació dels docents als centres educatius amb el temps suficient per a participar en la preparació del curs escolar.
  
En la tramitació d'esta resolució s'ha acomplit el que estableix l'article 32 de la Llei 9/1987, de juny, d'Òrgans de Representació, Determinació de les Condicions de Treball i Participació del Personal de les Administracions Públiques.
  
Per això, esta direcció general resol convocar procediment d'adjudicació de destinacions amb caràcter provisional, en pràctiques i interí, en els cossos de professors d'Ensenyament Secundari i professors tècnics de Formació Professional per al curs escolar 2000/2001, d'acord amb les bases següents:
  
I. Participants
  
Primera. Participació voluntària
  
Podran participar de forma voluntària en la present convocatòria els funcionaris de carrera dels cossos de professors d'Ensenyament Secundari i professors tècnics de Formació Professional dependents de la Generalitat Valenciana, que trobant-se en qualsevol de les situacions d'excedència que impliquen pèrdua de la destinació definitiva, desitgen reingressar al servei actiu i hi complisquen els requisits. (Apartat de participació de la instància, 1- Reingressats)
  
Segona. Participació forçosa
  
Estan obligats a participar en esta convocatòria:
  
1. Els funcionaris de carrera dels cossos de professors d'Ensenyament Secundari i professors tècnics de Formació Professional que durant el curs escolar 1999/2000 estiguen prestant serveis amb caràcter provisional (expectativa de destinació) en centres dependents de la Conselleria de Cultura i Educació i que no hagen obtingut destinació definitiva per cap de les convocatòries del concurs de trasllats, ni que hagen obtingut destinació provisional per al curs escolar 2000/2001 per qualsevol altre procediment de provisió de llocs de treball. (Apartat de participació de l'instància, 2- Provisionals/Expectativa)
  
2. Els funcionaris dels cossos esmentats que hagen reingressat en el servei actiu durant el curs escolar 1999/2000 i que no hagen obtingut destinació definitiva en els concursos de trasllats convocats, ni que hagen obtingut destinació provisional per al curs escolar 2000/2001 per qualsevol altre procediment de provisió de llocs de treball. (Apartat de participació de la instància, 2- Provisionals/Expectativa)
  
3. Aquells que manquen de destinació definitiva per suspensió de funcions, una vegada complida la sanció. (Apartat de participació de la instància, 2- Provisionals/Expectativa)
  
4. Els funcionaris sotmesos a qualssevol causes anàlogues que hagen implicat la pèrdua o desplaçament del lloc de treball que exercien amb caràcter definitiu i que no hagueren obtingut destinació provisional per al curs escolar 2000/2001 per qualsevol altre procediment de provisió de llocs de treball. (Apartat de participació de la instància, 2- Provisionals/Expectativa)
  
5. Els aspirants seleccionats en el procediment selectiu convocat per l'Ordre de 24 d'abril de 1999 que no hagueren obtingut destinació provisional per al curs escolar 2000/2001 per qualsevol altre procediment de provisió de llocs de treball. (Apartat de participació de la instància, 2- Provisionals/Expectativa)
  
6. Els aspirants seleccionats en el procediment selectiu convocat per l'Ordre de 10 d'abril de 2000 i que hagen d'incorporar-se a la realització del període de pràctiques. (Apartat de participació de la instància, 3- Seleccionats Oposició 2000)
  
7. Els funcionaris interins amb serveis integrants de les borses de treball constituïdes en la Conselleria de Cultura i Educació. (Apartat de participació de la instància, 4- Interins amb serveis)
  
II. Prioritats
  
Tercera. Prioritat en l'adjudicació
  
Per a l'obtenció de destinació, la prioritat vindrà determinada per als funcionaris compresos en la base primera i la base segona, punts de l'1 al 5, per la promoció d'ingrés més antiga i, dins d'esta, per la major puntuació obtinguda en el procediment selectiu pel qual van resultar seleccionats.
  
Per als compresos en el punt 6 de la base segona, l'obtenció de destinació es determinarà per l'ordre que establisca la llista d'aspirants seleccionats.
  
Per als compresos en el punt 7 de la base segona, l'obtenció de destinació es determinarà per l'ordre que posseïsquen en la respectiva llista d'interins amb serveis.
  
III. Vacants
  
Quarta. Publicitat de les vacants
  
A fi que els participants en la present convocatòria puguen realitzar les peticions, adjunta a la present resolució, annex I, es publica la relació de centres existents en les diferents localitats compreses en l'àmbit de gestió de la Conselleria de Cultura i Educació, i també les àrees i subàrees en les quals s'han agrupat estos centres. Com a annex II es publica la relació d'especialitats i la seua codificació a efectes de la presentació d'instàncies.
  
Les vacants previstes per a la seua provisió en la present convocatòria es faran públiques als taulers d'anuncis de les direccions territorials de Cultura i Educació i en la web de la Conselleria de Cultura i Educació http://www.cult.gva.es/dgp, amb anterioritat a l'inici del termini de presentació d'instàncies. No obstant això, les peticions no podran excedir de 228 i podran estendre's a la totalitat de centres existents, per si prèviament a la resolució definitiva de la convocatòria es produïra la vacant de la seua preferència.
  
Així mateix, amb anterioritat a les resolucions provisionals i definitives del present procediment, es publicarà la llista de vacants amb què s'ha realitzat el procediment, i s'haurà de tenir en compte que totes estes han de correspondre a llocs de treball previstos en la planificació educativa.
  
IV. Format i ompliment de les sol·licituds
  
Cinquena. Sol·licituds
  
Tots els participants hauran de presentar instància, ajustada al model oficial, que la podran obtenir en les direccions territorials de Cultura i Educació. La instància es dirigirà a la Direcció General de Personal de la Conselleria de Cultura i Educació, i es presentarà exclusivament en el registre establit a l'efecte en les seccions de personal de les direccions territorials de Cultura i Educació.
  
Sisena. Peticions
  
Aquells participants que puguen participar per més d'una especialitat hauran de prioritzar-les en el lloc reservat a este efecte en la instància de participació, combinant-se estes en l'ordre successiu que establisca el participant, amb les seues peticions de centre, localitat, subàrea, àrea o província.
  
Tots els participants hauran d'indicar en l'espai que s'hi reserva en la instància de participació si desitgen vacants mixtes.
  
Així mateix, els participants de la base segona, punt 7, hauran d'indicar en l'espai que s'hi reserva si desitgen l'adjudicació de vacants a temps parcial.
  
Les peticions podran fer-se a centre concret, localitat, subàrea, àrea i província, i seran compatibles totes les modalitats. En els tres últims casos s'adjudicarà el primer centre de la localitat, subàrea o àrea amb vacant en el mateix ordre en què apareguen anunciats en la convocatòria.
  
Els funcionaris de carrera que participen amb caràcter forçós i els funcionaris en pràctiques hauran de fer constar necessàriament l'ordre de preferència de província, i indicaran els codis corresponents a les tres províncies de la Comunitat Valenciana; en cas contrari, si s'exhauriren els criteris de prioritat consignats en la sol·licitud, podrien ser nomenats en qualsevol de les places disponibles.
  
Per als funcionaris interins la petició de províncies serà voluntària, i s'entendrà que si no hi inclogueren la petició provincial, i no se'ls adjudicara llocs dels sol·licitats, quedarien exclosos de la borsa de treball de la qual formaven part.
  
En les instàncies s'indicaran, conforme a les instruccions que s'hi unixen, per ordre de preferència, els llocs que se sol·liciten, expressant amb la major claredat els conceptes exactes que en la instància es consignen.
  
Qualsevol dada omesa o consignada erròniament pels interessats no podrà ser invocada a efectes de futures reclamacions, ni considerar per este motiu lesionats els seus interessos i els seus drets.
  
Presentada la sol·licitud, sota cap concepte s'alteraran les peticions, ni encara que es tracte de l'ordre de prelació dels centres sol·licitats. Quan els codis resulten il·legibles, estiguen incomplets o no es col·loquen les dades a la casella corresponent, es consideraran no inclosos en la petició, i els concursants hi perdran tots els drets.
  
V. Normes d'adjudicació
  
Setena. Adjudicació
  
L'adjudicació de les vacants es realitzarà d'acord amb les prioritats establides en la base tercera. Amb anterioritat a la resolució definitiva de la convocatòria es publicarà la relació de participants amb l'ordre d'adjudicació, contra l'esmentada relació hom podrà presentar reclamació en el termini de tres dies que es dirigirà a la Direcció General de Personal i es presentarà exclusivament en les seccions de personal de les direccions territorials de Cultura i Educació, una vegada revisades les reclamacions es publicarà la llista definitiva de participants.
  
VI. Adjudicació de destinacions i presa de possessió
  
Huitena
  
La Direcció General de Personal publicarà la relació provisional dels participants que hagueren obtingut destinació, i els atorgarà un termini de tres dies hàbils per a reclamacions. La llista d'adjudicacions s'elevarà a definitiva, i estes es resoldran en la mateixa resolució, que es publicarà als taulers d'anuncis de les direccions territorials de Cultura i Educació. Mitjançant l'esmentada publicació s'entendrà notificats a tots els efectes els participants que aconseguisquen destinació, els quals hauran de presentar-se en la corresponent direcció territorial de Cultura i Educació en què hagueren obtingut la destinació fins al dia 15 de setembre de 2000 a l'efecte de retirar la credencial d'adjudicació de destinació aconseguida mitjançant la present resolució.
  
La presa de possessió de la nova destinació tindrà lloc, a efectes administratius, entre els dies 13, 14 i 15 de setembre de 2000 als centres on els ha sigut adjudicada la destinació.
  
Els funcionaris interins que hagen de participar en la convocatòria i no ho facen i aquells que hi participen i obtenen destinació, però no s'incorporen en el termini establit, seran exclosos de les borses de treball en les quals estaven inscrits, a excepció d'aquells que en virtut de l'Acord d'Interins de 1993 i l'Addenda de 1999 de l'esmentat acord tingueren reconegut, no obstant això, el dret a romandre-hi.
  
VII. Altres normes
  
Novena. Presentació d'instàncies
  
El termini de presentació d'instàncies serà del 27 al 31 de juliol de 2000 per als participants de la base primera i de la base segona, punts 1, 2, 3, 4, 5 i 7, i de tres dies des de la publicació de la llista de seleccionats per als participants de la base segona, punt 6, quan els tribunals de selecció no hagueren conclòs el procediment en iniciar-se el termini general.
  
En el cas que algun participant haguera de presentar instància en el segon termini i ja ho haguera fet en el primer termini de presentació, s'anul·larà en tot cas la instància presentada en primer lloc.
  
És requisit imprescindible perquè siga adjudicat un lloc determinat posseir l'especialitat o competència en l'àmbit corresponent i posseir el requisit lingüístic del lloc. Cap d'estos requisits hauran de ser justificats pels participants per obrar en poder d'esta administració.
  
Per a ser adjudicat un lloc en valencià el requisit exigit és únicament i exclusivament el certificat de capacitació en valencià, expedit pels òrgans corresponents de la Conselleria de Cultura i Educació de la Generalitat Valenciana.
  
En el cas d'adjudicació de vacants mixtes que impliquen l'ensenyament de valencià, l'adjudicatari haurà d'estar en possessió del títol de Mestre de Valencià, expedit pels òrgans esmentats en l'apartat anterior.
  
Els participants podran fer constar en la sol·licitud la seua preferència per a ocupar places amb requisit de valencià.
  
Si en el mateix centre hi haguera places de castellà i de valencià, s'assignarà en primer lloc les de valencià entre aquells que hagueren exercit l'opció, i després les de castellà entre tota la resta de sol·licitants, hagen fet o no l'opció en la sol·licitud, respectant l'ordre general de prioritats.
  
Si conclòs el procés d'assignació de places en una determinada especialitat restaren places de valencià per cobrir, s'assignarà entre els sol·licitants que no hagueren obtingut destinació encara que no hagueren exercit expressament l'opció per este tipus de places en la sol·licitud, sempre que reunisquen els requisits de titulació lingüística més amunt indicats, i en qualsevol cas es respectarà l'ordre de preferència de centre.
  
Excepcionalment, en aquelles especialitat en què el respecte de l'opció de valencià, d'acord amb els criteris descrits en els paràgrafs anteriors, no permetera cobrir la totalitat de les places que tinguen el requisit, s'adjudicaran totes les de l'especialitat com si tots els qui reunixen el requisit de titulació lingüística hagueren optat per ocupar preferentment places que ho requerisquen, respectant a part d'això l'ordre de llista i la prioritat de centre.
  
Els participants podran, així mateix, fer constar en la sol·licitud la preferència per a ocupar places mixtes. L'opció suposarà que es podrà ocupar este tipus de llocs en els centres sol·licitats si no s'haguera pogut obtenir una plaça pura d'acord amb els criteris generals. Si el respecte d'esta opció no permetera cobrir totes les places d'este tipus, estes s'adjudicarien a qui li corresponga d'acord amb els criteris generals, hi haja efectuat o no hi haja efectuat l'opció.
  
Deu
  
Totes les condicions que s'exigixen en esta convocatòria s'han de tenir complides en la data d'acabament del termini de presentació d'instàncies.
  
Podrà ser anul·lada la destinació obtinguda per qualsevol participant que no s'haja ajustat a les normes de la convocatòria o no coincidisca amb les característiques declarades en la instància i la documentació corresponents.
  
Disposició final
  
De conformitat amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el director general de Personal d'esta Conselleria en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant el Jutjat Contenciós Administratiu de València en el termini de dos mesos a comptar des de l'endemà de la seua publicació.